Darba waħda jien u sieħbi Kurt morna nżuru post famuż għall-fatati f'Ta'Qali. Aħna konna ħa nkunu l-ewwel nies li se nidħlu ġo fih daqskemm kien tal-biża'. Iż-żebgħa tal-faċċata kienet bdiet tmur imma jidher li kellha kulur qisu ħamrani fil-kannella. Il-kuluri ma kinux nexfin, pjuttost jgħajtu. Il-post ma kienx imkisser għall-aħħar imma mnalla kellna t-torċijiet għax konna nibilgħu ħafna ħofor u ġebel. Meta dħalna ġewwa kien hemm kollox imkisser u b'ħafna ħmieġ. Mal-ħajt kien hemm ħafna tpinġijiet jew aħjar simboli ta' trijangoli b'għajn waħda. Huma kienu qishom qed iġagħluna naħsbu li qed iħarsu lejna. Imbagħad rajna swiċċ u meta mort biex nagħfsu, Kurt, waqqafni fil-pront u qalli li hemm xi ħadd. F'daqqa waħda rajna figura sewda u din għafset l-iswiċċ. Eżatt xħin intgħafas l-iswiċċ, is-simboli għalqu għajnejhom u xegħlu sofor u li tista' tarahom minn seba' mili bogħod. Wara li nxtegħlu bdew jagħlqu u jiftħu għajnejhom b'ħoss tal-biza'. Lil Kurt staqsejtu jekk hux qed jara bħali u qalli iva. Il-ħoss li kienu qed jagħmlu kien ''Bumm Bamm...'' Iktar bżajna meta r-ritmu beda jiżdied u l-ħoss beda jinstema' izjed. Fl-aħħar jien gejt f'sensija u mal-ewwel qbadt lil Kurt u tlaqt nigri 'l barra bih. Xħin ħriġna rajna lil dik il-figura tagħfas xi buttuni u f'daqqa waħda beda ħiereġ l-isfar. Is-simboli ta' mal-ħajt inqalgħu u ngħaqdu kollha flimkien. Huma ġew trijangolu wieħed kbir li kien jismu Waylene. Hu beda jgħid li dawk is-simboli kienu nies li qatel hu stess u ġabhom hekk. Qal ukoll li meta xi ħadd jigi f'dal-post, hu joqtlu u jagħmlu f'forma ta' trijangolu ħalli Waylene dejjem jikber. Waylene ried ibiddel id-dinja ta'taħt fuq. F'daqqa waħda bdiet nieżla xita safra u mbagħad kollox beda jsir isfar. L-isfar beda riesaq lejna u jekk nirfsuh insiru simboli bħall-oħrajn. Kurt fl-aħħar iddeċieda li jwaddablu flixkun ilma li kellu f'idejh. Waylene beda jgħajjat bl-ugigħ u waqa' mal-art. Xħin rajna li miet aħna tlaqna ngħaġġlu bir-rota . Imma Waylene ma kienx mejjet u f'daqqa waħda qam u l-isfar kompla għaddej...
Post diżabitat f'Ta' Qali – Aaron Mifsud 9b